Stanislaw Kubicki
Stanislaw Kubicki (også: Stanisław Kubicki, født 20. januar 1889 i bydelen Ziegenhain ved Schwalmstadt i Hessen ; formodet død 1942 el.  1943 i det tyskbesatte Warszawa) var en tysk-polsk forfatter, filosof, oversætter og ekspressionistisk maler.

Stanisław Kubicki begyndte at studere arkitektur på det tekniske universitet i Berlin i 1908, men skiftede samme år til Friedrich Wilhelm-universitetet i Berlin for at hellige sig filosofi og naturvidenskab.

Under Første Verdenskrig blev han indkaldt til det tyske infanteri og såret på østfronten i 1915. 1916 giftede han sig med med den tyske kunstner Margarete Schuster, og parret deltog i den tysk-polske kunstnergruppe BUNT ("revolte, oprør"), grundlagt 1917 i Poznań. De havde kontakt med kredsen omkring Franz Pfemferts magasin Die Aktion og deltog 1922 med kunstnerfællesskabet "Die Kommune" i organiseringen af Internationale Ausstellung revolutionärer Künstler. 

Familien slog sig 1927 ned i den nye Hufeisensiedlung, 'Hesteskobebyggelse' (de), ved Berlin (Neukölln) der opstod mellem 1925 og 1933 og siden 2008 er på UNESCO's Verdensarvsliste.

Efter nazisternes magtovertagelse 1933 i Tyskland flyttede Kubicki 1934 til den polske by Poznań. Efter invasionen af Polen i 1939 blev han interneret og senere sendt i koncentrationslejr hvor han omkom 1942 eller 1943.

Referencer

Eksterne henvisninger

 Stanislaw Kubicki hos Stolpersteine-berlin.de 
 Margarete Kubicka 1891-1984, Stanisław Kubickis kone siden 1916 

Malere fra Polen
Malere fra Tyskland